— Чакайце! А што, калі на дапамогу паклікаць Мікалаевіча? — раптам прапанавала ўзрушанаму натоўпу на вуліцы пажылая жанчына ў целагрэйцы, суседка бядовых бацькоў. — Ён жа служыў прапаршчыкам на мяжы пад Брэстам. Нядаўна вярнуўся ў бацькоўскі дом. На пенсіі цяпер. Прывёз з сабой са службы нямецкую аўчарку. Чула — тая вучоная. І парушальнікаў затрымлівала на мяжы, і ратавала.